Одељење за урбанизам, грађевинарство, стамбено-комуналне послове и заштиту животне средине Општинске управе Пожега, на основу члана 63. Закона о планирању и изградњи("Сл. гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон, 9/2020 и 52/2021) и чланa 91 и 92 Правилника о садржини, начину и поступку израде докумената просторног и урбанистичког планирања («Сл.гл.РС» број 32/2019), оглашава

**ЈАВНИ ПОЗИВ**

**ЗА ПРЕЗЕНТАЦИЈУ УРБАНИСТИЧКОГ ПРОЈЕКТА ЗА ИЗГРАДЊУ СПЕЦИЈАЛИЗОВАНОГ СКЛАДИШТА У СЛУЖБИ ПОСТОЈЕЋЕГ ИЗЛОЖБЕНОГ ПРОДАЈНОГ ОБЈЕКТА НА КАТ. ПАРЦЕЛИ БР.4062 КО ПОЖЕГА У ПОЖЕГИ**

ЈАВНА ПРЕЗЕНТАЦИЈА **Урбанистичког пројекта за** изградњу специјализованог складишта у служби постојећег изложбеног продајног објекта на кат. парцели бр.4062 ко Пожега у Пожеги, обавиће се у згради Општинске управе Пожега, са адресом Трг Слободе бр.9, на другом спрату у **периоду од 14.09.2022. год. до закључно са 21.09.2022. год.**

Инвеститор и подносилац захтева за потврду предметног Урбанистичког пројекта је предузеће МЦС-Системи доо Пожега, ул.Николе Пашића бр.28 из Пожеге, а обрађивач је Политехнички биро за пројектовање и просторно планирање „ПОЛИТБИРО“ ДОО УЖИЦЕ, ул.Београдска бр.31.

У току јавног увида, елаборат за јавни увид за потребе израде Урбанистичког пројекта, биће изложен на сајту Општине Пожега, http://www.pozega.org.rs/ у рубрици “Актуелности“.

Непосредни увид у урбанистички пројекат може се обавити у канцеларији 46 зграде СО Пожега сваког радног дана у периоду трајања јавне презентације од 10,00 до 14,00 часова, где се могу добити и сва детаљнија обавештења у вези истог, као и на званичном сајту Општине Пожега.

Сва заинтересована правна и физичка лица своје примедбе и сугестије на предметни урбанистички пројекат могу доставити непосредно преко писарнице Општинске управе у Пожеги, искључиво у писаном облику и закључно са периодом завршетка јавне презентације (21.09.2022.год.), са назнаком «ПРИМЕДБА НА УРБАНИСТИЧКИ ПРОЈЕКАТ».